Paġna Kummissarju Ewlieni, Id-Direttur tad-Direttorat ECOFIN Kriminalità tal-Pulizija Federali u Membru tal-Unità ta' Intelliġenza Finanzjarja (FIU), il-Belġju Preċedentement Membru tal-Parlament Ewropew Preċedentement il-President tal-Kumitat għall-Kontroll tal-Baġit tal-Parlament Ewropew, Prosekutur Pubbliku Ewlieni fil-Qorti tal-Appell f'Angers, Franza Prosekutur tal-Istat għal Reati Ekonomiċi u Internazzjonali Serji, id-Danimarka Awditur Ġenerali tal-Finlandja, President tal-Uffiċċju Nazzjonali tal-Awditjar, il-Finlandja billi jikkomunikalu r-riżultati tal-monitoraġġ li jagħmel il-KS fl-implimentazzjoni tal-funzjoni investigattiva tal-OLAF, l-applikazzjoni tal-garanziji proċedurali u ż-żmien li jieħdu l-investigazzjonijiet kif ukoll, fejn meħtieġ, jagħmel rakkomandazzjonijiet xierqa; billi jippreżenta l-osservazzjonijiet tiegħu (inkluż, fejn xieraq, ir-rakkomandazzjonijiet) fuq il-linji gwida dwar il-proċeduri ta' investigazzjoni (u kull modifika għalihom) adottati mid-Direttur Ġenerali skont l-Artikolu 17(8) tar-Regolament. Bħala President tal-Kumitat ta' Sorveljanza tal-Uffiċċju Ewropew Kontra l-Frodi, huwa pjaċir tiegħi li nippreżenta r-Rapport Annwali tal-Attività tal-kumitat tagħna, skont l-Artikolu 15(9) tar-Regolament (UE, Euratom) Nru 883/2013. Dan huwa t-tieni Rapport tal-Attività tal-Kumitat ta' Sorveljanza kurrenti u jipprovdi ħarsa ġenerali fuq l-attivitajiet ewlenin li twettqu matul il-perjodu ta' rappurtar, mill-1 ta' Frar 2013 sal-31 ta' Jannar 2014. Fi tmiem il-perjodu ta' rapportar wieħed mill-Membri tal-KS, is-Sur Jens Madsen, ħalla l-Kumitat biex jieħu pożizzjoni ġdida u ta' sfida fl-amministrazzjoni nazzjonali tiegħu. Nixtieq nieħu l-opportunità ta' dan ir-rapport biex inroddlu ħajr għall-kontribut prezzjuż lil ta għall-ħidma tal-Kumitat, u biex nilqa' lil Membru ġdid, is-Sur Dimitrios Zimianitis, mill-1 ta' Frar 2014. Fl-aħħar nett nixtieq nesprimi grazzi speċjali lill-persunal tas-Segretarjat tagħna, għall-appoġġ imprezzabbli tagħhom u għax-xogħol ta' kwalità għolja tagħhom, li ta kontribut mhux ftit għall-effikaċja tal-monitoraġġ tagħna tal-funzjoni investigattiva tal-OLAF. Brussell, it-12 ta' Marzu 2014. Analiżi u valutazzjoni ta': 56 każ li jeħtieġu li xi informazzjoni tintbagħat lill-awtoritajiet ġudizzjarji nazzjonali; 186 rapport ta' disa' xhur; 293 opinjoni dwar selezzjoni ta' każijiet; 14-il ilment u talba mingħand individwi; ilment wieħed minn istituzzjoni tal-UE; 2 talbiet għal aċċess publliku għal dokument tal-KS; talba waħda għal kooperazzjoni mingħand awtorità ġudizzjarja nazzjonali. 4 opinjonijiet rigward l-implimentazzjoni u l-ġestjoni tal-funzjoni investigattiva tal-OLAF: Opinjoni Nru 1/2013: Abbozz preliminari tal-baġit tal-OLAF għall-2014; Opinjoni Nru 2/2013: It-twaqqif ta' proċedura interna tal-OLAF għall-ilmenti; Opinjoni Nru 1/2014: Prijoritajiet tal-Politika ta' Investigazzjoni tal-OLAF; Opinjoni Nru 2/2014: Selezzjoni tad-dossiers fl-OLAF Rapport Annwali tal-Attività għall-2012. Dokument ta' pożizzjoni dwar "It-tisħiħ tas-salvagwardji proċedurali fl-OLAF"; Osservazzjonijiet dwar il-proċeduri investigattivi fl-OLAF; Dokument dwar il-missjoni u kompetenzi tal-KS fid-dawl tar-Regolament (UE, Euratom) Nru 883/2013 u l-istrateġija ta' nofs it-terminu; Linji gwida dwar il-monitoraġġ (fl-andament); Emenda tar-Regoli ta' proċedura (fl-andament). Arranġamenti ta' ħidma ġodda mal-OLAF. Il-Kumitat ta' Sorveljanza tal-OLAF (KS) jagħmel monitoraġġ ta' aspetti diversi tal-attivitajiet investigattivi tal-OLAF abbażi ta' informazzjoni li d-Direttur Ġenerali tal-OLAF (DĠ tal-OLAF) huwa obbligat li jipprovdi u ta' informazzjoni mitluba mill-KS fuq inizjattiva tagħha stess. Fis-7 ta' Frar 2013, id-DĠ tal-OLAF ipprovda lill-KS kopja ta' verżjoni emendata tal-Istruzzjonijiet lill-Persunal dwar il-Proċeduri Investigattivi (IPPI). Fil-5 ta' Lulju 2013, huwa pprovda lill-KS it-tieni verżjoni emendata tal-IPPI, bil-għan li l-proċeduri investigattivi tal-OLAF jiġu allinjati mad-dispożizzjonijiet ġodda previsti mill-abbozz tar-Regolament (UE, Euratom) Nru 883/2013. IFil-31 ta' Lulju 2013, id-DĠ tal-OLAF informa lill-KS dwar l-intenzjoni tiegħu li jadotta l-IPPI emedat. jistruttura b'mod ċar is-separazzjoni bejn dawk li jagħmlu s-selezzjoni u dawk li jagħmlu l-analiżi fl-Unità tas-Selezzjoni u l-Analiżi tal-Investigazzjonijiet; iżomm distinzjoni ċara bejn l-investigazzjonijiet interni u dawk esterni, minħabba li s-setgħat ta' investigazzjoni tal-OLAF huma differenti; jinkludi dispożizzjonijiet għall-organizzazzjoni ta' kontroll intern usa' tal-kontroll tal-legalità, mhux biss tal-attivitajiet investigattivi msemmijin fl-IPPI, iżda wkoll ta' dawk li mhumiex speċifikament previsti fl-IPPI iżda li jistgħu potenzjalment jirriżultaw f'interferenza mad-drittijiet tal-persuni kkonċernati. Fil-5 ta' Settembru 2013, fuq talba tal-KS, id-DĠ tal-OLAF ta l-kummenti tiegħu u informazzjoni addizzjonali dwar kwistjonijiet li qajjem il-KS. Huwa informa wkoll lill-KS dwar it-tlestija tal-emendi għall-IPPI li ħadu kont tal-kummenti tal-KS u ppreżenta lill-KS l-aħħar abbozz tal-Linji Gwida l-ġodda dwar il-Proċeduri Investigattivi għall-Persunal tal-OLAF, li kien jissostitwixxi l-IPPI. Il-KS qabbel il-PPI għall-2012 u 2013 mal-abbozz tal-PPI għall-2014 u laqa' d-definizzjoni mtejba ta' dawn tal-aħħar bħala riżultat tal-kummenti li esprima l-KS matul il-laqgħat tekniċi mad-DĠ tal-OLAF, fis-sens li l-PPI ma għandhomx jinkludu prinċipji ġenerali (li għandhom dejjem jiġu kkunsidrati meta jkun qed jiġi deċiż jekk tinfetaħx investigazzjoni jew le), iżda biss oqsma jew tipi ta' frodi speċifiċi li l-OLAF għandu jindirizza bħala kwistjoni ta' prijorità Il-KS sab li l-indikaturi finanzjarji, li fis-snin ta' qabel kienu esaġerati, ġew kompletament esklużi mill-abbozz tal-PPI għall-2014. Il-KS enfasizza li indikaturi bħal dawn għandhom ikunu relevanti għall-valutazzjoni ta' kemm hu serju r-riskju tal-frodi involut u jistgħu jkunu utli bħala element ta' referenza u bħala linji gwida interni għall-applikazzjoni tal-prinċipju tal-proporzjonalità. Il-KS ġibed ukoll l-attenzjoni għall-ħtieġa li terġa tiġi kkunsidrata l-politika dwar is-sussidjarjetà/valur miżjud u li tiġi applikata b'kawtela, kif ukoll il-ħtieġa għal valutazzjoni regolari tal-PPI. Il-KS ġibed l-attenzjoni għall-bżonn li l-PPI jiġu ċċarati u rrakkomanda li d-DĠ tal-OLAF joħroġ linji gwida dwar l-applikazzjoni tal-prinċipji ta' selezzjoni stabbiliti mir-Regolament (UE, Euratom) Nru 883/2013 u jidħol fi djalogu kostruttiv mal-partijiet ikkonċernati dwar id-determinazzjoni u l-implimentazzjoni tal-PPI, b'mod partikolari rigward l-indikaturi finanzjarji u s-segwitu possibbli ta' każijiet imwarrba meta l-valutazzjoni tagħhom twassal għall-konklużjoni li hemm biżżejjed suspetti ta' frodi. F'dan l-istadju, jibqa' diffiċli għall-KS li japprezza l-prestazzjoni tal-OLAF fl-oqsma koperti mill-PPI, minħabba li l-OLAF innifsu ma wettaqx valutazzjoni tal-impatt tal-PPI. Il-KS għaldaqstant talab li d-DĠ tal-OLAF jipprovdi valutazzjoni tar-riżultati tal-implimentazzjoni tal-PPI għall-2012 u l-2013 f'kull qasam prijoritizzat, flimkien ma' taqsira tal-feedback li taw il-partijiet ikkonċernati. Il-KS l-ewwel ivvaluta l-effiċjenza tal-funzjoni ta' selezzjoni billi eżamina r-riżorsi li kienu disponibbli għall-ISRU biex twettaq il-kompiti tagħha u r-riżultati konkreti miksuba fl-2012 u l-2013. il-KS sab li l-kompetenzi tekniċi, investigattivi u ta' lingwi kienu xi drabi nieqsa jew insuffiċjenti; l-analiżi legali ma ntwerietx biżżejjed; iż-żmien allokat għas-selezzjonijiet (perjodu obbligatorju ta' xahrejn) ma jidhirx adegwat f'xi każijiet; kienet meħtieġa wkoll proċedura ċara għat-trattament tal-informaturi. Il-KS imbagħad evalwa l-kwalità tal-opinjonijiet fid-dawl tal-konformità tagħhom mal-kriterji ta' selezzjoni stabbiliti mid-DĠ tal-OLAF. Il-KS sab li l-istruzzjonijiet dwar l-implimentazzjoni tal-kriterji ta' selezzjoni ma ġewx segwiti b'mod strett: ingħatat ftit kunsiderazzjoni għall-istrumenti legali relevanti meta ġiet ivvalutata l-kompetenza ta' OLAF li jaġixxi; dawk li jagħmlu s-selezzjoni ma kellhomx indikaturi preċiżi biex jevalwaw is-suffiċjenza tal-informazzjoni; meta tali indikaturi kienu preżenti, ma kinux użati kostantement u b'mod konsistenti; spiss kienu użati dikjarazzjonijiet mhux sostanzjati. Fl-aħħar nett, it-trasparenza tal-proċess ta' selezzjoni ġie skrutinizzat billi ngħatat ħarsa lejn il-fluss tal-informazzjoni matul il-proċess ta' selezzjoni, b'mod partikolari rigward il-kooperazzjoni bejn l-ISRU u l-unitajiet ta' investigazzjoni. Il-KS beda janalizza r-raġunijiet li pprovda l-OLAF biex jispjega ż-żmien li ħadu l-każijiet li damu aktar minn disa' xhur: il-kumplessità tal-materja li kienet qed tiġi investigata, nuqqas ta' riżorsi, prijorità baxxa ta' każ, nuqqas ta' kooperazzjoni. il-KS innota diverġenza bejn id-direttorati tal-investigazzjoni u l-unitajiet tagħhom rigward l-akkuratezza tal-ispjegazzjonijiet li ngħtaw. l-analiżi tal-KS għadha għaddejja. Ir-Regolament (UE, Euratom) Nru 883/2013 introduċa żewġ tibdiliet importanti mmirati biex jippermettu li l-KS jagħmel monitoraġġ aħjar taż-żmien li jieħdu l-investigazzjonijiet: ir-rapporti ta' tnax-il xahar issostitwew lil dawk ta' disa' xhur (li jikkorrispondu aħjar mar-realtà, minħabba li l-maġġoranza tal-investigazzjonijiet tal-OLAF idumu aktar minn 12-il xahar), u l-obbligu l-ġdid li l-OLAF jirrapporta regolarment kull sitt xhur, biex b'hekk il-KS ikun jista' jsegwi ċ-ċiklu komplet tal-investigazzjoni. Fil-31 ta' Jannar 2014, il-KS irċieva, għall-ewwel darba, 83 rapport ta' tnax-il xahar minn 243 każ li damu aktar minn 12-il xahar. Il-KS innota bi tħassib li, filwaqt li l-formola ta' ħidma użata għal dawn ir-rapporti kienet riveduta mill-OLAF skont il-ħtiġijiet tar-Regolament (UE, Euratom) Nru 883/2013, ir-rapporti l-ġodda mibgħuta lill-KS ma kienx fihom biżżejjed informazzjoni, b'mod partikolari rigward elementi li kienu jippermettu lill-KS jivverifika l-eżistenza potenzjali ta' dewmien indebitu fl-investigazzjonijiet. Pereżempju, 33 mit-83 rapport f'każijiet li ħadu aktar minn 12-il xahar jagħtu r-raġunijiet u l-miżuri ta' rimedju previsti sabiex l-investigazzjoni titħaffef mingħajr, però, ma jipprovdu ebda informazzjoni fattwali (jiġifieri deskrizzjoni tal-fatti, il-passi investigattivi meħuda mill-OLAF u l-kronoloġija tagħhom, il-perjodi potenzjali ta' inattività, it-tip ta' frodi, l-impatt finanzjarju, kunsiderazzjonijiet dwar preskrizzjoni, eċċ.) li mingħajrhom huwa impossibbli li l-KS jagħmel valutazzjoni sħiħa taż-żmien meħud minn investigazzjoni. Filwaqt li r-Regolament (UE, Euratom) Nru 883/2013 saħħaħ ir-rwol tal-KS fil-kontroll taż-żmien li jieħdu l-investigazzjonijiet, l-OLAF mhux qed jipprovdi, fuq inizjattiva tiegħu, biżżejjed informazzjoni biex il-KS iwettaq dik il-missjoni. Il-KS qajjem din il-kwistjoni f'laqgħa mad-DĠ tal-OLAF u jistenna li r-rapporti li jiġu ppreżentati fil-futur ikunu iżjed deskrittivi. F'każ wieħed, il-persuna kkonċernata rraportat lill-KS ksur serju allegat imwettaq mill-OLAf rigward ir-rekwiżit ta' kunfidenzjalità. Madankollu, il-KS, minħabba li ma għandux għodod adegwati ta' inkjesta (l-inċident ma ssemmiex fil-fajl tal-każ tal-OLAF), seta' biss jirreferi l-ilment lid-DĠ tal-OLAF li ċaħad l-ezistenza ta' tali ksur. Ir-Regolament (UE, Euratom) Nru 883/2013 introduċa, għall-ewwel darba, l-obbligu li d-DĠ tal-OLAF jittrażmetti lill-KS, wara li tkun ingħalqet investigazzjoni, id-deċiżjoni motivata tiegħu għad-diferiment tal-informazzjoni lil istituzzjoni, korp, uffiċċju jew aġenzija li tappartjeni għaliha dik il-persuna kkonċernata mill-investigazzjoni. fil-31 ta' Jannar 2014 il-KS kien infurmat mill-OLAf li ma kienx hemm diferimenti bħal dawn minn mindu daħal fis-seħħ ir-Regolament. Matul dan il-perjodu ta' rapportar u fil-fatt mill-bidu tal-mandat tiegħu, il-KS irċieva informazzjoni limitata ħafna dwar każijiet fejn ir-rakkomandazzjonijiet magħmula mid-Direttur Ġenerali ma ġewx segwiti. L-inkjesta tal-KS stess twassalha għall-konklużjoni li, bħal fis-snin ta' qabel, għadd sinifikanti ta' rakkomandazzjonijiet bħal dawn ma ġewx segwiti. Fir-rapporti ta' attività preċedenti l-KS enfasizza li l-OLAF innifsu jidher li, fil-passat, ma kellux għodod ta' monitoraġġ xierqa li jippermettulu jsegwi l-implimentazzjoni tar-rakkomandazzjonijiet tiegħu mill-awtoritajiet nazzjonali u tal-UE. Il-KS jirrikonoxxi l-kumplesstià ta' dan l-eżerċizzju li għadu għaddej u jilqa' r-rieda tal-OLAF li jtejjeb l-għodod ta' segwitu tiegħu. F'dan l-istadju, madankollu, u fin-nuqqas ta' informazzjoni relevanti, huwa prematur għall-KS li japprezza l-impatt tat-tibdil li ġiebet ir-riorganizzazzjoni fuq l-effikaċja tax-xogħol ta' monitoraġġ tal-OLAF. Il-KS jistenna informazzjoni aħjar mill-OLAF fil-futur, ladarba jiġu implimentati għodod xierqa ta' monitoraġġ. Il-KS enfasizza li r-Regolament (UE, Euratom) Nru 883/2013 il-ġdid dwar investigazzjonijiet immexxija mill-OLAF ma jirriżolvix il-problema, minħabba li ma jintroduċix mekkaniżmu biex jittratta l-ilmenti individwali. Il-KS esprima l-opinjoni li d-disparità leġiżlattiva attwali tista' tissewwa permezz ta' proċedura formalizzata għall-ilmenti fl-IOLAF, b'mod partikolari rigward ksur allegat ta' drittijiet fundamentali u garanziji proċedurali fl-andament ta' investigazzjoni tal-OLAF. Il-KS għaldaqstant jirrakkomanda li d-DĠ tal-OLAF jistabbilixxi u jippubblika tali proċedura interna wara li jikkonsulta mal-KS dwar id-dettalji. Il-KS esprima x-xewqa tiegħu li d-DĠ tal-OLAF jirrapporta regolarment lill-KS dwar l-ilmenti li jirċievi l-OLAF u s-segwitu li jsirilhom. F'Jannar 2014, l-OLAF ippubblika fuq il-websajt tiegħu deskrizzjoni tal-passi li jittieħdu fl-OLAF fit-trattament tal-ilmenti. Wara talba mill-KS biex jara d-deċiżjoni bil-miktub rigward it-twaqqif ta' proċedura relevanti, id-DĠ tal-OLAF wieġeb permezz ta' ittra fis-17 ta' Frar 2014 fejn ikkonferma li huwa jikkonsidra l-pubblikazzjoni fuq il-websajt bħala l-formalizzazzjoni tal-proċeduri eżistenti u għalhekk ma kienx hemm il-ħtieġa ta' deċiżjoni formali bil-miktub min-naħa tiegħu. Il-KS wieġeb lill-ilmentaturi billi enfasizza li fil-qafas tar-Regolament attwali, il-KS mhuwiex imfassal bħala korp għall-ilmenti. Madankollu, il-KS ikkunsidra dawn l-ilmenti fil-qafas tal-monitoraġġ sistemiku tiegħu tal-funzjoni investigattiva tal-OLAF u talab, fejn ikkunsidra li hu xieraq, għal aktar informazzjoni u spjegazzjoni mill-OLAF u/jew aċċess sħiħ għall-fajls tal-każijiet fis-CMS. F'Jannar 2014 il-KS irċieva notifika formali minn Istituzzjoni tal-UE, li esprimiet tħassib dwar allegata interferenza mhux ġustifikata mill-OLAF fid-dritt għall-protezzjoni tad-dejta personali tal-uffiċjali ta' dik l-istituzzjoni. Fit-tweġiba tiegħu, il-KS enfasizza li din l-allegazzjoni kienet tirrigwarda investigazzjoni li kienet għaddejja fejn il-KS ma għandux permess jintervjeni. Il-KS indika wkoll li l-awtorità kompetenti biex tittratta ilment bħal dan huwa l-Kontrollur Ewropew għall-Protezzjoni tad-Dejta u li l-KS ikollu jistenna t-tweġiba tiegħu. Fl-aħħar nett, awtorità ġudizzjarja nazzjonali talbet li titneħħa l-invjolabbiltà tal-arkivji tal-KS rigward l-Opinjoni Nru 2/2012 kif ukoll l-obbligu tar-riżerva (jiġifieri l-obbligu li wieħed ma jiddivulgax informazzjoni kunfidenzjali li jkun kiseb fit-twettiq tal-professjoni tiegħu) tal-membri tiegħu, għall-finijiet ta' proċediment nazzjonali. Il-KS ta tweġiba favorevoli għal din it-talba. Il-KS qatt ma rċieva rapport bħal dan. Jista' jkun li l-proċedura ma ġietx ikkomunikata b'mod adegwat lill-persunal tal-OLAF, iżda aktar importanti minn hekk, il-KS ma ngħatax għodod biex isegwi ilmenti possibbli bħal dawn u biex jiżgura inkjesta u rimedju effikaċi. Il-KS eżmina l-allokazzjoni tar-riżorsi għall-attivitajiet prijoritarji u l-istrateġija tar-riżorsi umani. Ir-rakkomandazzjonijiet tal-KS kienu jiffukaw fuq is-segwitu tal-investigazzjonijiet u fuq l-iżvilupp ta' indikaturi għall-effiċjenza u l-kwalità tal-funzjoni investigattiva skont il-politika tal-UE ta' kontra l-frodi u l-istrateġija tal-Kummissjoni ta' kontra l-frodi. Kien irrakkomandat ukoll li l-OLAF jiffoka fuq it-taħriġ, l-iżvilupp tal-karriera, l-ippjanar tas-suċċessjoni kif ukoll fuq bilanċ xieraq bejn is-servizzi ta' appoġġ u l-investigaturi. Fl-aħħar nett, il-KS irrakkomanda l-introduzzjoni ta' entrata baġitarja separata, fil-baġit tal-OLAF, għall-KS kif ukoll għas-Segretarjat tiegħu, sabiex ikunu ċċarati l-kosti tal-funzjoni tal-KS u biex ikun enfasizzat b'mod trasparenti l-karattru interistituzzjonali tal-KS u tas-Segretarjat tiegħu. Barra minn hekk, il-KS enfasizza l-importanza li d-DĠ jalloka biżżejjed riżorsi lis-Segretarjat tal-KS u jiżgura l-funzjonament indipendenti tiegħu. Il-KS appoġġa l-Abbozz Preliminari tal-Baġit għall-2014 bil-kundizzjoni li jiġu kkunsidrati r-rakkomandazzjonijiet li għamel fl-Opinjoni tiegħu. L-istħarriġ li sar fl-2013 madwar il-Kummissjoni kollha, segwit minn stħarriġ intern fl-OLAF, wera livell baxx ta' sodisfazzjon tal-persunal rigward l-ambjent professjonali tagħhom. Il-KS huwa partikolarment ikkonċernat minn tliet elementi, minħabba l-impatt potenzjali li għandhom fuq l-effiċjenza tal-funzjoni investigattiva tal-OLAF: skont il-persunal tal-OLAF, ir-riorganizzazzjoni massiva tal-Uffiċċju ma naqqsitx il-piż amministrattiv fuq l-investigaturi jew tejbet it-trasparenza tal-proċeduri interni; il-persunal ma jikkunsidrax li l-maniġment superjuri tal-OLAF jikkomunika biżżejjed magħhom jew jagħti l-attenzjoni meħtieġa għall-feedback tagħhom; wara r-riorganizzazzjoni tal-OLAf fl-2012, il-maniġers superjuri kollha u aktar minn 75 % tal-maniġers medji inħatru mill-ġdid għall-unitajiet/direttorati attwali tagħhom, ħafna membri tal-persunal telqu u aktar minn kwart ta' dawk li baqgħu ikkunsidraw li jitilqu, li, globalment iqajjem tħassib rigward il-kontinwità tal-kompetenzi fl-Uffiċċju. Bħala konsegwenza ta' dan, il-KS talab li d-DĠ tal-OLAF jinfurmah b'mod regolari dwar il-miżuri previsti jew implimentati biex jiġu indirizzati dawn il-kwistjonijiet. Rigward każijiet trażmessi lill-awtoritajiet ġudizzjarji nazzjonali, il-KS esprima x-xewqa li tingħatalu kopja tal-opinjonijiet maħruġa mill-ISRU lid-DĠ tal-OLAF dwar ir-Rapport finali u r-Rakkomandazzjonijiet, sabiex ikun jista' jagħmel monitoraġġ tal-iżviluppi li jikkonċernaw l-applikazzjoni tal-garanziji proċedurali. Minħabba li dan id-dokument jista' jinkludi dejta personali, il-KS qabel mal-OLAF li l-ewwel jitlob l-opinjoni tal-Kontrollur Ewropew għall-Protezzjoni tad-Dejta rigward il-kwistjoni. Din l-opinjoni bħalissa tinsab pendenti. L-ewwel trażmissjoni skont l-Arranġamenti ta' Ħidma tal-informazzjoni li d-DĠ tal-OLAF huwa obbligat jibgħat lill-KS fuq bażi regolari seħħet fil-31 ta' Jannar 2014, l-aħħar jum tal-perjodu ta' rapportar għal dan ir-rapport. Bħala konsegwenza ta' dan, valutazzjoni aktar dettaljata tal-implimentazzjoni tal-arranġamenti se tiġi ppreżentata fir-rapport li jmiss. Filwaqt li jikkunsidra li l-Arranġamenti ta' ħidma jirrappreżentaw kisba importanti, il-KS issa jinsisti li l-implimentazzjoni tagħhom trid tittejjeb, b'mod partikolari rigward il-kontenut tal-informazzjoni li l-OLAF jipprovdi lill-KS. Jekk ma jsirx dan, il-KS ma jkunx jista' jeżegwixxi l-funzjonijiet tal-monitoraġġ tiegħu. Bejn Mejju u Lulju 2013 il-KS ġie mistieden jippreżenta l-konklużjonijiet mir-Rapport ta' Attività tiegħu għall-2012 lill-Parlament (il-Kumitat tal-Kontroll Baġitarju), lill-Kunsill (il-Grupp ta' Ħidma għall Ġlieda kontra l-Frodi) u lill-Qorti Ewropea tal-Awdituri. F'Novembru 2013 il-KS organizza skambju informali ta' opinjonijiet dwar l-isfidi li jaffaċċa l-OLAF u l-KS tiegħu wara d-dħul fis-seħħ tar-Regolament (UE, Euratom) Nru 883/2013. F'Awwissu 2013 il-KS beda t-tħejjijiet għal skambju formalizzat ta' opinjonijiet dwar il-politika relatata mal-attivitajiet tal-OLAF mal-Kummissjoni, il-Parlament, il-Kunsill u l-Qorti tal-Awdituri, kif previst mill-Artikolu 16 tar-Regolament (UE, Euratom) Nru 883/2013. Il-KS ippropona li l-ewwel jiffoka fuq il-qafas ta' superviżjoni għall-OLAf kif riformat. B'dispjaċir, l-amministrazzjoni tal-Kummissjoni organizzat il-laqgħat preparatorji fejn inkludiet il-parteċipanti l-oħra kollha iżda ħalliet barra lill-KS. Għaldaqstant wieħed għad irid jara jekk l-ewwel skambju ta' opinjonijiet huwiex se jissodisfa l-objettivi stipulati mir-Regolament. Il-KS laqa' l-proposta tal-Kummissjoni, iżda rrimarka li għandhom jiġu kkunsidrati xi soluzzjonijiet strutturali b'attenzjoni partikolari fuq l-indipendenza tal-OLAF u tal-KS. B'mod partikolari, kull kunflitt potenzjali ta' kompetenzi u duplikazzjoni ta' xogħol bejn l-istrutturi ta' superviżjoni preżenti u previsti għadhom jiġu evitati. Il-KS ippropona soluzzjonijiet alternattivi li jżommu l-istrumenti utli proposti mill-Kummissjoni, iżda li, fl-istess ħin, jinkorporawhom f'mekkaniżmu komprensiv ta' superviżjoni. Ir-Regolament (UE, Euratom) Nru 883/2013 introduċa għadd ta' tibdiliet fl-irwol tal-KS u fl-għodod tiegħu ta' monitoraġġ. Il-parti l-kbira tal-laqgħat tal-KS għalhekk kienu ddedikati għal diskussjonijiet dwar l-impatt tagħhom fuq l-attivitajiet tal-KS. Sabiex jiġu stabbiliti din il-politika u kodiċi ta' kondotta f'termini legali ċari, il-KS ikkunsidra xieraq li jemenda r-Regoli ta' Proċedura tiegħu. Ix-xogħol dwar dan jinsab għaddej. F'Marzu 2013, il-KS laqa' Membru ġdid, is-Sur Tuomas PÖYSTI. Matul il-laqgħa ta' Ottubru 2013, il-KS ħatar lis-Sur Johan DENOLF bħala President għal sena oħra. Minn Frar 2013 sa Jannar 2014 inklużi, il-KS għamel 11-il laqgħa plenarja fi Brussell u fil-Lussemburgu. Il-President, ir-relaturi u l-membri tas-Segretarjat iltaqgħu wkoll b'mod regolari biex jaħdmu fuq kwistjonijiet partikolari kif ukoll fuq il-preparazzjoni tal-laqgħat plenarji u s-segwitu tagħhom. Għal kull kwistjoni importanti eżaminata, il-KS ħatar relatur. Dan kien il-każ b'mod partikolari għall-baġit tal-OLAF, l-analiżi tal-proċeduri tal-OLAF għat-trattament tal-ilmenti, l-istruzzjonijiet tal-DĠ lill-Persunal dwar il-Proċeduri Investigattivi, il-Prijoritajiet tal-Politika ta' Investigazzjoni tal-OLAF u l-analiżi tal-proċess ta' selezzjoni fl-OLAF. Ir-relaturi ħadmu mas-Segretarjat tal-KS biex jipprepara l-abbozz tal-opinjonijiet jew id-dokumenti biex jiġu diskussi fil-laqgħat plenarji. Is-Segretarjat tal-KS jikkonsisti f'avukati, investigaturi u assistenti li jiżguraw il-monitoraġġ ta' kuljum tal-attivitajiet investigattivi tal-OLAF u jassistu lill-Membri tal-KS fit-twettiq tal-kompiti tagħhom. Is-Segretarjat jirċievi l-informazzjoni kollha li tiġi pprovduta lill-KS u jagħmel l-istudju inizjali. Is-Segretarjat huwa responsabbli wkoll mit-tħejjija tal-pariri legali għall-Membri tal-KS. Il-KS identifika erba' kundizzjonijiet bażiċi li jiżguraw il-funzjonament indipendenti tas-Segretarjat: (i) reklutaġġ, evalwazzjoni u promozzjoni tal-Kap tas-Segretarjat abbażi tad-deċiżjonijiet tal-KS; (ii) riklassifikazzjoni tal-Kap tas-Segretarjat bħala maniġer superjuri; (iii) reklutaġġ, evalwazzjoni u promozzjoni tal-persunal tas-Segretarjat mill-Kap tiegħu; (iv) sottodelega tal-implimentazzjoni tal-baġit tas-Segretarjat lill-Kap tiegħu; Il-KS beda diskussjonijiet mad-DĠ tal-OLAF dwar l-implimentazzjoni ta' dan ir-rekwiżit regolatorju ġdid, li bħalissa jinsab għaddej. Il-KS huwa wkoll sodisfatt li d-DĠ tal-OLAF stabbilixxa mill-ġdid l-għadd ta' karigi allokati lis-Segretarjat għal tmienja, kif kien il-każ qabel ir-riorganizzazzjoni tal-OLAf fl-2012. Opinjoni Nru 1/2013: Abbozz Preliminari tal-Baġit tal-OLAF għall-2014 Opinjoni Nru 2/2013: It-twaqqif ta' proċedura interna tal-OLAF għall-ilmenti; Opinjoni Nru 1/2014: Prijoritajiet tal-Politika ta' Investigazzjoni tal-OLAF Opinjoni Nru 2/2014: Selezzjoni tad-dossiers fl-OLAF Osservazzjonijiet tal-KS dwar il-proċeduri investigattivi fl-OLAF Dokument dwar "It-tisħiħ tas-salvagwardji proċedurali fl-OLAF" Ir-Rakkomandazzjonijiet tal-KS għall-2012 Missjonijiet, kompetenzi u objettivi tal-KS: Strateġija ta' nofs it-terminu Kodiċi ta' kondotta tal-Membri tal-KS u Memorandum ta' spjegazzjoni dwar is-salvagwardji tal-imparzjalità u r-riskji tal-kunflitt ta' interess fit-twettiq tal-funzjonijiet tal-monitoraġġ Arranġamenti ta' ħidma mal-OLAF